ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1432/97 υποβολή: Olivier Dupuis (ARE) προς την Επιτροπή (16 Απριλίου 1997)

Θέμα: Tαϊβάν

Τον Ιούλιο 1996, το Ευρωπαϊκό Κοινοβούλιο ενέκρινε το ψήφισμα Β4-0877/96 ((ΕΕ C 261 της 9.9.1996, σελ. 169. )) σχετικά με το ρόλο της Ταϊβάν στους διεθνείς οργανισμούς. Επιπλέον, στη συνέχεια δημιουργήθηκε από το Ευρωπαϊκό Κοινοβούλιο στον προϋπολογισμό 1997 η νέα θέση (Β7-6601), βάσει της οποίας ανατίθεται στην Επιτροπή, στο πλαίσιο της εγκαθίδρυσης συμφωνίας συνεργασίας μεταξύ της ΕΕ και της Ταϊβάν, να προβεί στις σχετικές ενέργειες για το άνοιγμα γραφείου πληροφοριών της ΕΕ στην Ταϊπέχ.

Ποιές είναι οι ενέργειες στις οποίες προέβη η Επιτροπή ώστε να εφαρμοστούν τα μέτρα που ορίζονται τόσο στο ψήφισμα όσο και στη θέση Β7-6601;

Ποιά είναι τα μέτρα που έχουν εγκριθεί για το άνοιγμα γραφείου πληροφοριών της ΕΕ στην Ταϊπέχ;

Επιπλέον, θα μπορούσε να καταδείξει η Επιτροπή ποιό είναι το καθεστώς των συνεδριάσεων που διεξάγονται ανάμεσα στην ΕΕ και στη Ταϊβάν, καθώς και το καθεστώς της συνεργασίας ΕΕ/Ταϊβάν στον τομέα της επιστήμης και της τεχνολογίας, και της συνεργασίας με τα πανεπιστήμια της Ταϊβάν;

Aπάντηση του Sir Leon Brittan εξ ονόματος της Επιτροπής (13 Μαΐου 1997)

Παρόλο που δεν υπάρχουν συναντήσεις με τις αρχές της Ταϊβάν σε κοινοτικό επίπεδο, η Επιτροπή διατηρεί δεσμούς με την Ταϊβάν που συμβιβάζονται με την έλλειψη διπλωματικής αναγνώρισης. Ο κύριος συνδετικός κρίκος είναι μια ετήσια συνάντηση εμπορικής διαβούλευσης μεταξύ της Επιτροπής και του Ταϊβάν, η οποία συζητεί θέματα αμοιβαίου ενδαφέροντος στο εμπορικό επίπεδο. Επιπλέον, η Επιτροπή διατηρεί επαφές με τα ενδιαφερόμενα μέρη στο Ταϊβάν σε τομείς που περιλαμβάνουν την επιστήμη και τεχνολογία και τις ευρωπαϊκές σπουδές, οι οποίες εστιάζονται στη δημιουργία δεσμών μεταξύ των πανεπιστημίων της Κοινότητας και των ομολόγων τους στην Ταϊβάν. Η Επιτροπή επιδιώκει επίσης στενές επαφές με την Ταϊβάν στις τρέχουσες διαπραγματεύσεις για την προσχώρηση στην ΠΟΕ.

Η δράση που προτείνεται στην Επιτροπή με το ψήφισμα Β4-0877/96 είναι η έγκριση μέτρων με σκοπό τη δημιουργία Γραφείου Πληροφοριών της Επιτροπής στην Ταϊπέι. Η Επιτροπή πιστεύει ότι (εφόσον το επιτρέπουν οι πόροι) αυτή είναι μια καλή περίπτωση για την ίδρυση γραφείου που θα επιδιώκει την εμπορική πολιτική και την πολιτική συνεργασίας της Κοινότητας στην Ταϊπέι. Ενα τέτοιο γραφείο θα μπορούσε να λειτουργήσει στην ίδια άτυπη βάση όπως και τα εμπορικά και άλλα γραφεία που διατηρούν πολλές χώρες στην Ταϊβάν, συμπεριλαμβανομένων και των περισσότερων κρατών μελών. Ένα τέτοιο γραφείο θα μπορούσε ήδη να εκτελέσει χρήσιμα καθήκοντα στο πλαίσιο της τρέχουσας στρατηγικής της Κοινότητας για την πρόσβαση στην αγορά, και θα είναι ασφαλώς ακόμη περισσότερο σημαντικό μόλις η Ταϊβάν γίνει μέλος της ΠΟΕ. Το άνοιγμα ενός γραφείου που θα περιοριζόταν μόνο στο έργο της πληροφόρησης δεν θα συνέφερε από οικονομική άποψη.

Δεν χορηγήθηκαν πόροι στο κονδύλι προϋπολογισμού Β7-6601 στο πλαίσιο του προϋπολογισμού του 1997 και έτσι δεν έχει ακόμη αναληφθεί δράση.
ΓΡΑΠΤΗ ΕΡΩΤΗΣΗ E-1484/97 υποβολή: Μιχαήλ Παπαγιαννάκης (GUE/NGL) προς την Επιτροπή (30 Απριλίου 1997)

Θέμα: Ευρωπαϊκός Οργανισμός Τροφίμων και Φαρμάκων

Ποιά είναι η άποψη της Ευρωπαϊκής Επιτροπής σχετικά με την πρόταση της Επιτρόπου κυρίας Bonino για την εγκαθίδρυση Ευρωπαϊκού Οργανισμού Τροφίμων και Φαρμάκων;

Απάντηση της κ.Bonino εξ ονόματος της Επιτροπής (9 Ιουνίου 1997)

Δεν υπήρξε πρόσφατα πρόταση της Επιτροπής για ενέργειες οι οποίες να καλύπτουν την παραγωγή τόσο φαρμακευτικών προϊόντων όσο και τροφίμων. Ο Ευρωπαϊκός οργανισμός για την αξιολόγηση φαρμακευτικών προϊόντων με έδρα το Λονδίνο είναι υπεύθυνος για τη χορήγηση άδειας κυκλοφορίας σε φαρμακευτικά προϊόντα. Επιπλέον, η Επιτροπή ενέκρινε πρόσφατα ανακοίνωση σχετικά με τις ενέργειες που πρέπει να γίνουν για την ενίσχυση της παροχής επιστημονικών συμβουλών και την επιτέλεση διαδικασιών ελέγχου και επιθεώρησης στους τομείς της παραγωγής τροφίμων, καθώς και στους κτηνιατρικούς και φυτοϋγειονομικούς τομείς ((COM(97) 183 τελικό. )). Αυτό κάνει σαφές ότι η παροχή επιστημονικών συμβουλών θα βασίζεται στις αρχές της επιστημονικής αρτιότητας, της ανεξαρτησίας και της διαφάνειας. Οι θητείες των επιστημονικών επιτροπών θα επανεξεταστούν και θα αιτιολογηθούν, ενώ θα θεσπισθεί διευθύνουσα επιτροπή για το συντονισμό των δραστηριοτήτων τους. Οι δραστηριότητες ελέγχου και επιθεώρησης θα χρησιμοποιούν μεθόδους εκτίμησης του κινδύνου ώστε να διευκολύνουν τον καθορισμό των προτεραιοτήτων όσον αφορά τον έλεγχο, μια προσέγγιση επιθεώρησης η οποία να καλύπτει όλους τους τομείς της αλυσίδας παραγωγής τροφίμων («από την παραγωγή στην κατανάλωση») καθώς και τεχνικές ελέγχων διαχείρησης για την αξιολόγηση της επίδοσης των εθνικών υπηρεσιών. Πρέπει να σημειωθεί ότι η επιτυχής εισαγωγή των αλλαγών αυτών θα εξαρτηθεί από την αύξηση προσωπικού και πόρων που έχουν αναγνωριστεί ως αναγκαίες προϋποθέσεις μέσα στην ανακοίνωση που διαθέτουν οι αρμόδιες για τον προϋπολογισμό αρχές.
ΓΡΑΠΤΗ ΕΡΩΤΗΣΗ E-1317/97 υποβολή: Mark Watts (PSE) προς την Επιτροπή (11 Απριλίου 1997)

Θέμα: Σκληρή μεταχείριση ζώων στην Ισπανία

Γνωρίζει η Επιτροπή το άθρρο που δημοσιεύθηκε στην Daily Mail της 12ης Φεβρουαρίου 1997, σχετικά με τη σκληρή μεταχείριση όνου κατά τη διάρκεια γιορτής στην Ισπανία; Στη γιορτή αυτή, την Τρίτη των Απόκρεων στο χωρίο Villaneuva de la Vera, το γαϊδουράκι αυτό υποχρεώθηκε για δυόμιση ώρες να περιφέρεται στους δρόμους ποτισμένο με κρασί, μηλίτη και σαγκρία.

Θα ήθελα να μάθω τί μέτρα λαμβάνει η Επιτροπή για να αποτρέπει την πραγματοποίηση τέτοιων βάναυσων για τα ζώα εορτών.

Απάντηση του κ. Fischler εξ ονόματος της Επιτροπής (16 Μαΐου 1997)

Η Επιτροπή αποδοκιμάζει καθε βαναυσότητα απέναντι στα ζώα. Παρότι η κοινοτική νομοθεσία έχει ήδη εκδοθεί για την προστασία της ευημερίας των ζώων στα αγροκτήματα, των μεταφερομένων ζώων και την νομική κάλυψη του τρόπου σφαγής των ζώων τα οποία προορίζονται για την παραγωγή κρέατος, δέρματος, γούνας ή άλλων προϊόντων καθώς επίσης και την προστασία των ζώων που χρησιμοποιούνται στα εργαστήρια, δεν υφίσταται σήμερα σε γενικό κοινοτικό επίπεδο νομοθεσία κατά των βαναυσοτήτων αυτών.

Επομένως, μόνες αρμόδιες να απαντήσουν στο ερώτημα το οποίο έθεσε το Αξιότιμο Μέλος του Κοινοβουλίου είναι οι ισπανικές αρχές.
ΓΡΑΠΤΗ ΕΡΩΤΗΣΗ P-1511/97 υποβολή: Hugh McMahon (PSE) προς την Επιτροπή (30 Απριλίου 1997)

Θέμα: Πυρηνική βιομηχανία

Μπορεί η Επιτροπή να πληροφορήσει το Κοινοβούλιο αν έχουν λάβει χώρα κάποιες συζητήσεις με το ενδιαφερόμενο κράτος μέλος σχετικά με την πυρηνική βιομηχανία στο ΗΒ, και ειδικότερα σχετικά με το ατύχημα που συνέβη την Τετάρτη 26 Μαρτίου 1997, όταν διεκόπη η λειτουργία των πυρηνικών αντιδραστήρων του Β θερμοπυρηνικού σταθμού στο Χάντερστον, προκαλώντας συναγερμό και αγωνία σε πολλούς από τους εργαζομένους;

Πρόκειται η Επιτροπή να λάβει διαβεβαιώσεις από την Υπηρεσία Περιβαλλοντικής Προστασίας της Σκωτίας και από το Σώμα Επιθεωρητών Πυρηνικών Εγκαταστάσεων ότι θα ληφθούν μέτρα ώστε να προληφθεί η επανάληψη τέτοιων φαινομένων;

Απάντηση της κας Bjerregaard εξ ονόματος της Επιτροπής (22 Μαΐου 1997)

Η Επιτροπή δεν κατέστη αποδέκτης πληροφοριών σχετικά με εικαζόμενο συμβάν στις 26 Μαρτίου 1997, στον πυρηνικό σταθμό ηλεκτροπαραγωγής Hunterston Β.

Καταρχήν, ένα κλείσιμο δεν αποτελεί συμβάν και, όντως, το επίμαχο κλείσιμο δεν έχει μέχρι στιγμής δηλωθεί βάσει της Διεθνούς Κλίμακας Πυρηνικών Συμβάντων (INES).
ΓΡΑΠΤΗ ΕΡΩΤΗΣΗ E-1000/97 υποβολή: Miguel Arias Caρete (PPE) προς την Επιτροπή (19 Μαρτίου 1997)

Θέμα: Γεωργικές επιχειρήσεις στο Λουξεμβούργο

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στο Λουξεμβούργο, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στο Λουξεμβούργο;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ E-1266/97 υποβολή: Clive Needle (PSE) προς την Επιτροπή (11 Απριλίου 1997)

Θέμα: Αξιολόγηση των προγραμμάτων του στόχου 5β

Θα μπορούσε η Επιτροπή να προβεί σε μια αξιολόγηση της λειτουργίας των προγραμμάτων του στόχου 5β για το πρώτο ήμισυ της περιόδου χορήγησης κονδυλίων 1994-1999, και συγκεκριμένα να σχολιάσει τη λειτουργία των περιφερειακών προγραμμάτων του Ηνωμένου Βασιλείου σε σχέση με εκείνα των άλλων κρατών μελών;

Aπάντηση τoυ κ. Fischler εξ ονόματος της Επιτροπής (12 Μαΐου 1997)

Η κυβέρνηση του Ηνωμένου Βασιλείου οι τοπικοί εταίροι και η Επιτροπή έχουν προς το παρόν, αναλάβει να αξιολογήσουν, στη διάκρεια της εκτέλεσής των, τα προγράμματα του στόχου 5β. Ως εκ τούτου, η Επιτροπή δεν θα προβεί σε χωριστή αξιολόγηση.

Εφόσον οι αξιολογήσεις για τις πέντε περιφέρειες που υπάγονται στο στόχο 5β για το Ηνωμένο Βασίλειο δεν έχουν ακόμη ολοκληρωθεί, είναι πρόωρος ο σχολιασμός της υλοποίησης των προγραμμάτων στο Ηνωμένο Βασίλειο. Ομοίως είναι πρόωρο να γίνει συγκριτική ανάλυση με τα άλλα κράτη μέλη εφόσον οι αξιολογήσεις τους δεν έχουν επίσης ολοκληρωθεί.

Η Επιτροπή ετοιμάζει μία σύνοψη των συμπερασμάτων της σχετικά με την κατά την εκτέλεση των προγραμμάτων εξέταση από τα διαρθρωτικά ταμεία και θα συζητήσει τις συνέπειες σε επίπεδο λειτουργίας των προγραμμάτων στο πλαίσιο κάθε επιτροπής παρακολούθησης.

Η δημοσίευση των προσωρινών εκθέσεων αξιολόγησης για μεμονωμένες περιφέρειες θα γίνει κατά την κρίση καθεμιάς από τις επιτροπές παρακολούθησης που είναι υπεύθυνες για την εκτέλεση των προγραμμάτων του στόχου 5β.
ΓΡΑΠΤΗ ΕΡΩΤΗΣΗ E-1151/97 υποβολή: Lucio Manisco (GUE/NGL) προς την Επιτροπή (26 Μαρτίου 1997)

Θέμα: Διατήρηση της αρχιτεκτονικής φυσιογνωμίας της isola Tiberina στη Ρώμη

Η isola Tiberina βρίσκεται στην καρδιά της Ρώμης και αποτελεί έναν από τους κυριότερους πόλους έλξης της πόλης. Το συγκρότημα των μνημειακών κτιρίων που την κοσμούν αποτελεί κοινή αρχιτεκτονική κληρονομιά όχι μόνο της Ένωσης αλλά της υφηλίου. Ένα από τα κτίρια αυτά είναι το Μέγαρο Pierleoni Caetani, πρώην Μονή του Τάγματος των Φραγκισκανών Μοναχών, το οποίο πρόκειται να στεγάσει το «Ιστορικό Μουσείο της Isola Tiberina». Ωστόσο, το κτίριο αυτό είναι τώρα αντικείμενο οικοδομικής κερδοσκοπίας, όπως καταγγέλλει η CODACONS.

1. Γνωρίζει η Επιτροπή τα ανωτέρω γεγονότα;

2. Συμμερίζεται η Επιτροπή την άποψη ότι η διενεργούμενη κερδοσκοπία στα ακίνητα πλήττει ένα διατηρητέο κτίριο που αποτελεί κληρονομιά όχι μόνο των πολιτών της Ρώμης αλλά και εκείνων της Ένωσης;

3. Σε τι ενέργειες προτίθεται να προβεί η Επιτροπή προκειμένου να εξασφαλίσει ότι το Δημοτικό Συμβούλιο της Ρώμης θα τιμήσει τις δεσμεύσεις που έχει αναλάβει για την προστασία ενός στοιχείου της ευρωπαϊκής πολιτιστικής κληρονομιάς;

Απάντηση του κ. Oreja εξ ονόματος της Επιτροπής (7 Μαΐου 1997)

Η Επιτροπή γνωρίζει την ιστορική, αρχιτεκτονική και πολιτιστική σημασία της Isola Tiberina στη Ρώμη και συγκεκριμένα του Palazzo Pierleioni Caetani και συμφωνεί με το Αξιότιμο Μέλος του Κοινοβουλίου ότι θα πρέπει να διατηρηθεί και να αξιοποιηθεί προς όφελος των ευρωπαίων πολιτών και του διεθνούς κοινού γενικότερα. Επίσης, παρόλο που η Επιτροπή δεν γνωρίζει σχετικά με την κερδοσκοπία όσον αφορά το ακίνητο, αναγνωρίζει ότι θα έχει αρνητικές επιπτώσεις στην προστασία του μνημείου.

Ωστόσο, όπως γνωρίζει επίσης το Αξιότιμο Μέλος του Κοινοβουλίου, σύμφωνα με το άρθρο 128 της Συνθήκης ΕΚ η ευθύνη για την προστασία και τη διατήρηση της πολιτιστικής κληρονομιάς εναπόκειται αποκλειστικά στην αρμοδιότητα των εθνικών αρχών. Έτσι, αρμόδιες για την λήψη των κατάλληλων μέτρων για την προστασία του Palazzo Pierleoni Caetani είναι οι ιταλικές αρχές.

Από την άλλη πλευρά, ο ρόλος της Κοινότητας είναι να ενθαρρύνει την συνεργασία μεταξύ των κρατών μελών και, εάν είναι απαραίτητο, να στηρίζει και να συμπληρώνει την δράση της υπέρ της διατήρησης και της διαφύλαξης της πολιτιστικής κληρονομιάς που είναι σημαντική για την Ευρώπη στο πλαίσιο της δράσης της Επιτροπής στον τομέα αυτόν όπως, π.χ., είναι οι πρότυπες ενέργειες για την προετοιμασία του προγράμματος Raphael οι οποίες δεν έχουν ακόμη εγκριθεί από τα αρμόδια όργανα ((COM (96) 627 )).
ΓΡΑΠΤΗ ΕΡΩΤΗΣΗ E-1448/97 υποβολή: Αλέξανδρος Αλαβάνος (GUE/NGL) προς την Επιτροπή (28 Απριλίου 1997)

Θέμα: Το ποσοστό ανεργίας της Ελλάδας

Το «Europe» στις 3.3.1997 αναδημοσιεύει, με τίτλο «Weekly EUROPE Selected No 996», από τις εκδόσεις του EUROSTAT, Chτmage /2/97 και Unemployment /2/97, στοιχεία για την ανεργία στις χώρες μέλη της Ευρωπαϊκής Ενωσης, την Ιαπωνία και τις Η.Π.Α. Όπως επανειλημμένα έχουμε αναφέρει, απουσιάζουν από τις στατιστικές αυτές στοιχεία για την ανεργία στην Ελλάδα. Ερωτάται η Επιτροπή:

1. Πού οφείλεται η μη παρουσίαση στοιχείων για την ανεργία στην Ελλάδα;

2. Τί μέτρα λαμβάνει προκειμένου να εμφανίζονται έγκαιρα και έγκυρα τα ελληνικά στοιχεία για την ανεργία στις διάφορες εκδόσεις;

Απάντηση του κ. de Silguy εξ ονόματος της Επιτροπής (20 Ιουνίου 1997)

1. Τα ποσοστά ανεργίας που δημοσιεύτηκαν από τη Eurostat καταρτίζονται σύμφωνα με τις συστάσεις του Διεθνούς Γραφείου Εργασίας, με βάση τα αποτελέσματα της δειγματοληπτικής έρευνας εργατικού δυναμικού. Κατ' εφαρμογή του κανονισμού (ΕΟΚ) αριθ. 3711/91 του Συμβουλίου ((ΕΕ L 351 της 20.12.1991. )), αυτή η έρευνα πραγματοποιείται σε όλα τα κράτη μέλη κάθε άνοιξη, επομένως το ποσοστό ανεργίας που προκύπτει αναφέρεται σ' αυτή την περίοδο. Για την Ελλάδα, το ποσοστό ανεργίας που προκύπτει από την έρευνα εργατικού δυναμικού αναφέρεται στο δεύτερο τρίμηνο, αλλά κανένας δείκτης δεν επιτρέπει να υπολογιστεί έγκυρα το ποσοστό ανεργίας εκτός αυτής της περιόδου.

2. Η Εθνική Στατιστική Υπηρεσία Ελλάδας προσανατολίζεται προς τη διενέργεια, από το 1998, μιας συνεχούς έρευνας εργατικού δυναμικού που θα παράγει τριμηνιαία ποσοστά ανεργίας. Η Επιτροπή θα δημοσιεύει αυτά τα στοιχεία αμέσως μόλις είναι διαθέσιμα.
ΓΡΑΠΤΗ ΕΡΩΤΗΣΗ E-0534/97 υποβολή: Luciano Vecchi (ΠΣΕ) προς την Επιτροπή (20 Φεβρουαρίου 1997)

Θέμα: Κατασκευή μονάδας ανακύκλωσης στον Δήμο του Bronzolo - Branzoll, της Αυτόνομης Επαρχίας του Bolzano της Ιταλίας

H κατασκευή μιας μονάδας ανακύκλωσης στον Δήμο του Bronzolo - Branzoll, της Αυτόνομης Επαρχίας του Bolzano της Ιταλίας έχει προκαλέσει πληθώρα επικριτικών σχολίων, τόσο όσον αφορά τη σκοπιμότητα της κατασκευής της όσον και σε ό,τι αφορά τις πιθανές παραβιάσεις κοινοτικών κανόνων που διέπουν τον αντίκτυπο επί του περιβάλλοντος, την προστασία του τοπίου και την επεξεργασία των αποβλήτων.

Θα μπορούσε άραγε η Επιτροπή να αναφέρει εάν για την κατασκευή της ως άνω μονάδας προβλέπεται η χρησιμοποίηση κοινοτικών πόρων, εάν για την επακόλουθη επεξεργασία των αδρανών υλικών προβλέπονται κοινοτικές επιδοτήσεις, εάν έχουν υποβληθεί σχετικές αιτήσεις και ποια είναι η άποψη της Επιτροπής επί του όλου ζητήματος;

Απάντηση της κ. Wulf-Mathies εξ ονόματος της Επιτροπής (11 Απριλίου 1997)

Ο δήμος Bronzolo-Branzoll δεν είναι επιλέξιμος στο πλαίσιο του προγράμματος του οποίου επωφελείται η αυτόνομη επαρχία Bolzano δυνάμει του στόχου 5β των Διαρθρωτικών Ταμείων για την περίοδο 1994-1999. Συνεπώς, το εν λόγω πρόγραμμα δεν δύναται να τύχει χρηματοδότησης από τα ταμεία αυτά.
ΓΡΑΠΤΗ ΕΡΩΤΗΣΗ P-1794/97 υποβολή: Luigi Colajanni (PSE) προς την Επιτροπή (16 Μαΐου 1997)

Θέμα: Συγκεκριμένες ενέργειες για τη διατήρηση της πολιτιστικής και καλλιτεχνικής κληρονομιάς στη Μεσόγειο

Η τελική δήλωση της Ευρωμεσογειακής Διάσκεψης της Βαρκελώνης στις 27 και 28 Νοεμβρίου 1995, διευκρινίζει ότι χρειάζεται «να διατυπωθούν προτάσεις συγκεκριμένων ενεργειών σχετικά με την πολιτιστική και καλλιτεχνική κληρονομιά». Το Κοινοβούλιο, στο ψήφισμά του της 13ης Μαρτίου 1997 (Α4-0027/97) «καλεί την Επιτροπή να προωθήσει ένα νέο πρόγραμμα για την προστασία της ευρωμεσογειακής καλλιτεχνικής κληρονομιάς και την αποκατάσταση, συντήρηση και προώθηση των αρχαιολογικών και ιστορικών αγαθών των τρίτων χωρών της Μεσογείου 7».

Θα μπορούσε στο πλαίσιο αυτό η Επιτροπή να αναφέρει:

1. Τα μέτρα που ελήφθησαν, τους λόγους των μέχρι σήμερα επιλογών και τις προοπτικές βραχυπρόθεσμα και μεσοπρόθεσμα 7

2. τα διαβήματα που πραγματοποιήθηκαν ώστε να συμμετάσχουν τα όργανα και οι διακυβερνητικές ή μη κυβερνητικές οργανώσεις που έχουν ήδη δοκιμασθεί στον τομέα της πολιτιστικής και καλλιτεχνικής κληρονομιάς στον προσδιορισμό μιας μεθόδου εργασίας και επιλογής των προτεραιοτήτων δράσης.

Απάντηση του κ. Marin εξ ονόματος της Επιτροπής (9 Ιουνίου 1997)

Για την πολιτιστική κληρονομιά η πρώτη υπουργική συνδιάσκεψη έγινε μετά τη διάσκεψη της Βαρκελώνης, στο πλαίσιο της ευρωμεσογειακής εταιρικής σχέσης. Οι 27 υπουργοί πολιτισμού της Κοινότητας και των μεσογειακών εταίρων συνήλθαν στην Μπολώνια στις 21 και 22 Απριλίου 1996, για το θέμα της αξιοποίησης της ευρωμεσογειακής πολιτιστικής κληρονομιάς.

Οι υπουργοί ενέκριναν δήλωση που διαφωτίζει πολλά θέματα προτεραιότητας για συνεργασία.

Η δήλωση της Μπολώνια ζητούσε από την Επιτροπή να δημιουργήσει ένα μηχανισμό συνέχισης της συνδιάσκεψης και να αρχίσει προγράμματα για την αξιοποίηση της πολιτιστικής κληρονομιάς. Έτσι, μια πρώτη συνεδρίαση των εκπροσώπων 27 υπουργείων πολιτισμού καθώς και ορισμένων αντιπροσώπων διεθνών οργανισμών, έγινε, στις 9 και 10 Σεπτεμβρίου 1996, με στόχο να προταθούν και να καθοριστούν προγράμματα περιφερειακού χαρακτήρα που θα συγκεντρώνουν τον μεγαλύτερο αριθμό ευρωμεσογειακών εταίρων. Υποβλήθηκαν εκατό περίπου προτάσεις ενώ συζητήθηκαν οι λεπτομέρειες και οι στόχοι των προτάσεων αυτών.

Μια δεύτερη συνεδρίαση εμπειρογνωμόνων, στις 20 και 21 Δεκεμβρίου 1996, επέτρεψε την εμβάθυνση της συζήτησης και την προετοιμασία 21 περιφερειακών προγραμμάτων ευρωμεσογειακού ενδιαφέροντος. Έχει σήμερα αρχίσει μια εργασία αξιολόγησης και διαμόρφωσης μελετών χρηματοδότησης για να χρηματοδοτηθούν, από το πρόγραμμα MEDA, 16 προγράμματα εκ των οποίων ένα τμήμα θα διεξαχθεί σε διάστημα 3 ετών. Ο στόχος είναι η έναρξη συγκεκριμένης συνεργασίας το 1997.

Οι κυβερνητικοί και οι μη κυβερνητικοί οργανισμοί που ενεργούν στον τομέα της πολιτιστικής κληρονομιάς και στον καλλιτεχνικό τομέα συνδέθηκαν με τη διαδικασία αυτή σε όλες τις φάσεις της διαμόρφωσης της συνεργασίας. Είχαν προσκληθεί στη διάσκεψη της Μπολώνια και, μετά κινητοποιήθηκαν για την προετοιμασία των προγραμμάτων, είτε κατά τις συνεδριάσεις των εμπειρογνωμόνων, είτε από τους συντονιστές των προγραμμάτων.
ΓΡΑΠΤΗ ΕΡΩΤΗΣΗ E-1589/97 υποβολή: Nikitas Kaklamanis (UPE) προς την Επιτροπή (6 Μαΐου 1997)

Θέμα: Προβλήματα κατόχων Ι.Χ. με Κοινοτικούς αριθμούς κυκλοφορίας στην Ελλάδα

Ταλαιπωρούνται στην Ελλάδα οι κάτοχοι Ι.Χ. οχημάτων με ξένους αριθμούς κυκλοφορίας, οι οποίοι υφίστανται συνεχείς ελέγχους από τα αστυνομικά όργανα, ενώ τους ζητείται να προσκομίζουν αποδεικτικά (εισιτήρια κλπ.) ότι το όχημα έχει μείνει μέσα στην ελληνική επικράτεια λιγότερο από 6 μήνες.

Θα ήθελα να πληροφορηθώ από την Ευρωπαϊκή Επιτροπή αν η παραπάνω διαδικασία είναι σύμφωνη με την Κοινοτική νομοθεσία της ελεύθερης διακίνησης προσώπων και αγαθών, τη στιγμή μάλιστα που κάποιος απολύτως νόμιμα κατέχει και κυκλοφορεί όχημα με κοινοτικούς αριθμούς κυκλοφορίας.

Απάντηση του κ. Monti εξ ονόματος της Επιτροπής (5 Ιουνίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην γραπτή του ερώτηση E-190/97 ((ΕΕ C 319, 18.10.1997, 35. )).
ΓΡΑΠΤΗ ΕΡΩΤΗΣΗ E-0681/97 υποβολή: Gijs de Vries (ELDR) προς το Συμβούλιο (10 Μαρτίου 1997)

Θέμα: Η κατάσταση των ανθρωπίνων δικαιωμάτων στη Ρωσία

Ο Ρώσος Aleksander Nikitin, πρώην αξιωματικός του ναυτικού, βρίσκεται στη φυλακή λόγω των δραστηριοτήτων του στο πλαίσιο της βόρειας φιλοπεριβαλλοντικής οργάνωσης «Bellona». Ο κ. Nikitin έχει αποτελέσει αντικείμενο ψηφίσματος του Ευρωπαϊκού Κοινοβουλίου (Β4-0179/96) ((EE C 65 της 4.3.1996, σελ. 162 )), καθώς και έρευνας εκ μέρους της Κοινοβουλευτικής Συνέλευσης του Συμβουλίου της Ευρώπης. Η Διεθνής Αμνηστία έχει υιοθετήσει τον κ. Nikitin ως κρατούμενο για λόγους συνείδησης.

Ποιές ενέργειες έχει αναλάβει το Συμβούλιο, ή η Προεδρία του Συμβουλίου με στόχο την ελευθέρωση του Aleksander Nikitin;

(Απάντηση) 1 Ιουλίου 1997)

Το Συμβούλιο ασχολήθηκε εξ αρχής με την περίπτωση του Αλεξάντερ Νικίτιν, για την οποία και απευθύνθηκε επί υψηλού επιπέδου στις ρωσικές αρχές. Στις 14 Δεκεμβρίου 1996, ο κ. Νικίτιν αποφυλακίστηκε του απαγορεύτηκε όμως προσωρινά να εγκαταλείψει την Πετρούπολη.
ΓΡΑΠΤΗ ΕΡΩΤΗΣΗ E-1075/97 υποβολή: Florus Wijsenbeek (ELDR) προς την Επιτροπή (21 Μαρτίου 1997)

Θέμα: Βαλβίδα ασφαλείας για εκνεφωτές χρώματος

Γνωρίζει η Επιτροπή ότι ένα 3% με 7% της συνολικά εισαγόμενης στην αγορά ποσότητας εκνεφωτών χρώματος κλέβεται, για να χρησιμοποιηθεί στην κατασκευή γραφίτη;

Γνωρίζει επίσης η Επιτροπή ότι 22 τετραγωνικά μέτρα μπορούν να ψεκασθούν με 400 ml εκνεφωτή χρώματος και ότι το κόστος καθαρισμού της ως άνω επιφανείας ανέρχεται σε 550 Ecu περίπου, χωρίς να υπολογισθεί η ζημία του περιβάλλοντος και ότι οι ολλανδικοί σιδηρόδρομοι υφίστανται ετήσια ζημία ύψους 10 εκατομμυρίων γκίλντερ από το γραφίτη;

Γνωρίζει η Επιτροπή ότι υπάρχει ένα ικανοποιητικό μέσο για την πρόληψη του γραφίτη, δηλαδή η μετά διπλώματος ευρεσιτεχνία «Snep-Kep» (ΗΠΑ Pat.=543914Β 7/PCT/NL/92/0002 7 Eur Pat. = 00 57 0487 NL (EU)), η οποία είναι ένας συνδυασμός βαλβίδας/επιστομίου που παραδίδεται χωριστά από τον εκνεφωτή χρώματος και ότι η ευρεσιτεχνία αυτή έχει την υποστήριξη του Υπουργείου Δικαιοσύνης της Ολλανδίας, του Ιδρύματος HALT και του ολλανδικού Υπουργείου Στέγασης, Χωροταξίας και Περιβάλοντος, καθώς και ότι αναφέρεται τιμητικά στο πρόγραμμα πρόληψης του εγκλήματος («Βραβείο Heil Roethof»);

Γνωρίζει η Επιτροπή ότι οι ευρωπαίοι παραγωγοί εκνεφωτών χρώματος Auto-K και Duplicour, αμφότεροι με έδρα τη Γερμανία, και Motip, με έδρα την Ολλανδία, αντιμετωπίζουν με συμπάθεια την περίπτωση εισαγωγής της «Spep-Kep», αλλά η σχεδόν μονοπωλιακή εταιρία τέτοιων βαλβίδων στις ΗΠΑ «Perfect Valios» και οι μεγάλοι κατασκευαστές εκνεφωτών χρώματος στις ΗΠΑ είναι απρόθυμοι να αξιοποιήσουν την ευρεσιτεχνία «Spep-Kep» λόγω της συνεπαγόμενης απώλειας τζίρου (κύκλου εργασιών);

Είναι διατεθειμένη η Επιτροπή να καταστήσει υποχρεωτική, μέσω της νομοθεσίας της ΕΕ, την πώληση εκνεφωτών χρώματος από κοινού με την ευρεσιτεχνία «Snep-Kep»;

Αν ναι, πότε προτίθεται να το πράξει, αν όχι, για ποιο λόγο;

Απάντηση του κ. Bangemann εξ ονόματος της Επιτροπής (16 Μαΐου 1997)

Η Επιτροπή δεν είχε υπόψη της τις ειδικότερες πληροφορίες που κοινοποιήθηκαν από το Αξιότιμο Μέλος αναφορικά με τη χρήση βαλβίδων για τα αερολύματα βαφής.

Οι εργασίες εναρμόνισης των διατάξεων προώθησης των αερολυμάτων αφορούσαν μέχρι σήμερα αποκλειστικά τους κινδύνους που συνεπάγονται λόγω της πίεσης και του εύφλεκτου χαρακτήρα τους. Με τα μέτρα εναρμόνισης παρέχεται η δυνατότητα διασφάλισης της ελεύθερης κυκλοφορίας των αερολυμάτων στον ευρωπαϊκό οικονομικό χώρο.

Το ζήτημα αυτό αποτελεί κατά κύριο λόγο αρμοδιότητα των κρατών μελών. Υπό τις προαναφερόμενες περιστάσεις, η Επιτροπή θα μπορούσε να παρέμβει μόνο επικουρικά, λόγω της θέσπισης παρεκκλινόντων μέτρων σε εθνικό επίπεδο